# ทิพานัน ศิริชนะ
ทิพานัน ศิริชนะ (เกิด 16 พฤศจิกายน พ.ศ. 2527) ชื่อเล่น อ้น เป็นนักการเมืองชาวไทย และอดีตรองโฆษกประจำสำนักนายกรัฐมนตรีในรัฐบาลพลเอก ประยุทธ์ จันทร์โอชา และอดีตรองโฆษกพรรคพลังประชารัฐ สมาชิกพรรครวมไทยสร้างชาติ

 ประวัติ 
ทิพานัน เกิดเมื่อวันที่ 16 พฤศจิกายน พ.ศ. 2527 เป็นบุตรนายวันชัย ศิริชนะ อดีตปลัดทบวงมหาวิทยาลัย อดีตอธิการบดี และนายกสภามหาวิทยาลัยแม่ฟ้าหลวงทิพานัน ศิริชนะ รทสช.ต้นคิดยิงเลเซอร์ มติชน และนางวรรณะ ศิริชนะ 

สำเร็จการศึกษาจากโรงเรียนสาธิตจุฬาลงกรณ์มหาวิทยาลัย และในปี พ.ศ. 2545 เข้าศึกษาต่อคณะนิติศาสตร์ จุฬาลงกรณ์มหาวิทยาลัย และปริญญาโทด้านกฎหมายธุรกิจ จากมหาวิทยาลัยมินนิโซตา สหรัฐอเมริกา (University of Minnesota)

 การทำงาน 
ทิพานันมีประสบการณ์การทำงานด้านกฎหมายให้กับองค์กรชั้นนำทั้งภาครัฐและเอกชนมากกว่า 10 ปี อาทิ เจ้าหน้าที่กฎหมายตลาดหลักทรัพย์แห่งประเทศไทย ที่ปรึกษากฎหมายบริษัทธุรกิจด้านพลังงาน และได้ทำหน้าที่เป็นอาจารย์พิเศษสอนนักศึกษาคณะนิติศาสตร์ มหาวิทยาลัยแม่ฟ้าหลวง

ในช่วงปี พ.ศ. 2561–2562 ทิพานันได้ทำงานในคณะทำงานของ พุทธิพงษ์ ปุณณกันต์ ขณะที่ดำรงตำแหน่งโฆษกประจำสำนักนายกรัฐมนตรี อีกทั้งเขาได้สมัครเป็นสมาชิกพรรคพลังประชารัฐตั้งแต่ปี พ.ศ. 2561 ด้วย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในกรุงเทพมหานคร เขตที่ 23 (เขตจอมทองและเขตธนบุรี) สังกัดพรรคพลังประชารัฐ แต่ไม่ได้รับเลือก โดยได้รับคะแนนทั้งสิ้น 26,105 คะแนน เป็นอันดับที่ 2 ถึงอย่างนั้นทิพานันก็ได้รับการแต่งตั้งให้เป็นรองโฆษกพรรคพลังประชารัฐ และมักทำหน้าที่ตอบโต้กับพรรคฝ่ายค้านเปิดประวัติ ทิพานัน ศิริชนะ ทีมองครักษ์ประยุทธ์ รองโฆษกรัฐบาล ประชาชาติ วันที่ 9 พฤษภาคม 2566 - 15:57 น. ทิพานันดำรงตำแหน่งอยู่ 1 ปี (2563–2564)

จากนั้นในวันที่ 22 กรกฎาคม พ.ศ. 2564 ทิพานันได้เข้ามาทำงานในทำเนียบรัฐบาลโดยรับการแต่งตั้งให้ดำรงตำแหน่งเป็นข้าราชการเมือง ตำแหน่งประจำเลขาธิการนายกรัฐมนตรีคำสั่งสำนักนายกรัฐมนตรี ที่ ๑๘๐/๒๕๖๔ เรื่อง แต่งตั้งข้าราชการการเมือง [นางสาวทิพานัน ศิริชนะ] ต่อมาได้ลาออกในวันที่ 22 สิงหาคม พ.ศ. 2565คำสั่งสำนักนายกรัฐมนตรี ที่ ๒๐๗/๒๕๖๕ เรื่อง ให้ข้าราชการการเมืองออกจากตำแหน่ง [นางสาวทิพานัน ศิริชนะ] และได้รับการแต่งตั้งให้ดำรงตำแหน่งเป็นรองโฆษกประจำสำนักนายกรัฐมนตรีในวันรุ่งขึ้นคำสั่งสำนักนายกรัฐมนตรี ที่ ๒๑๑/๒๕๖๕ เรื่อง แต่งตั้งข้าราชการการเมือง [นางสาวทิพานัน ศิริชนะ] ระหว่างการปฏิบัติหน้าที่ทิพานันได้ตอบโต้กับพรรคเพื่อไทยหลายครั้งเช่น ในการอภิปราย พ.ร.บ.งบประมาณ 2566 ครั้งที่ผ่านมา เมื่อ นางสาวธีรรัตน์ สำเร็จวาณิชย์ สมาชิกสภาผู้แทนราษฎรกรุงเทพมหานคร และโฆษกพรรคเพื่อไทย อภิปรายโจมตี พลเอก ประยุทธ์ จันทร์โอชา ทิพานันทำหน้าที่ตอบโต้ว่า “สิ่งสำคัญ อยากให้พรรคเพื่อไทย และ นางสาวธีรรัตน์ ตระหนักคือ รัฐบาลที่ดี ต้องไม่โกงประชาชน รัฐที่ดีต้องไม่ฉวยโอกาสเข้าครอบครัวตัวเอง รัฐที่ดีต้องมีธรรมมาภิบาลซื่อสัตย์สุจริต สุดท้ายผู้นำที่ดีจะไม่ให้ลูกน้องติดคุกแทน ซึ่งรัฐบาลของนายทักษิณและ น.ส.ยิ่งลักษณ์ที่ผ่านไม่เคยมี เพราะหลักฐานปรากฏเด่นชัดว่ามีประวัติการโกงอย่างชัดเจนจนต้องหนีคดีไปต่างประเทศ สิ่งสำคัญ นางสาวธีรรัตน์ ไม่ควรเอารูปนักโทษชายทักษิณ-นักโทษหญิงยิ่งลักษณ์ มาโชว์ในสภาฯอันทรงเกียรติ เป็นเยี่ยงอย่างแบบไม่อายฟ้าอายดิน” ทิพานันมักจะถูกเรียกว่าเป็นหนึ่งใน"ทีมองครักษ์ประยุทธ์" 

ทิพานันได้ลาออกจากพรรคพลังประชารัฐเมื่อวันที่ 12 มกราคม พ.ศ. 2566 ก่อนที่จะมาร่วมงานกับพรรครวมไทยสร้างชาติ ที่นำโดย พลเอก ประยุทธ์ จันทร์โอชา โดยลงสมัครแบบบัญชีรายชื่อลำดับที่ 18 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับเลือกตั้ง

 ชีวิตส่วนตัว 
ทิพานันมีความชื่นชอบ ธงไชย แมคอินไตย์ และเคยเข้าแข่งขันแฟนพันธุ์แท้ จนได้ตำแหน่งชนะเลิศในหัวข้อดังกล่าวเมื่อปี พ.ศ. 2543

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๓, ๒๐ พฤศจิกายน ๒๕๖๖